The Rolling Stones
The Rolling Stones je britanska rock grupa koja je postala poznata u 60-ima, a djeluje i danas. Kao i mnoge britanske rock grupe nastala je pod uticajem američkog bluesa i ranog rock'n'rolla. Sredinom 60-ih su bili, nakon Beatlesa, drugi najpopularniji band u svijetu. Bili su poznati i kao pobunjenički band, s imageom loših momaka. Od početaka ih se povezivalo s drogom i alkoholom. Početna postava The Rolling Stonesa bila je: Bill Wyman, Brian Jones, Charlie Watts, Keith Richards i naravno Mick Jagger. Originalna postava mijenala se mnogo puta, ali su od 1961. pa do danas u njoj prisutni Mick Jagger, Keith Richards i Charlie Watts. Od 1975. s njima na gitari svira i Ron Wood.